पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. निजी बैंक में लेबर एवं कंस्ट्रक्शन सोसायटी का फर्जी खाता खोलकर लाखों रुपए हड़पने का मामला उजागर हुआ है। सिविल लाइन पुलिस ने महम डीएसपी की रिपोर्ट पर दो माह बाद निंदाना गांव निवासी राजबीर सिंह व उसके बेटे धर्मेंद्र के खिलाफ धोखाधड़ी का केस दर्ज किया है।
निंदाना के सरपंच आनंद सिंह ने सिविल लाइन थाने में रिपोर्ट दी है कि 2006 में उसने गांव निवासी राजबीर सिंह व रवींद्र के साथ मिलकर लेबर एवं कंस्ट्रक्शन सोसायटी का गठन किया। एक साल बाद सोयायटी के सदस्यों की संख्या 11 हो गई। महम के सहकारी बैंक में सोसायटी का खाता खुलवाया गया। सरपंच का आरोप है कि 2008 में राजबीर व धर्मेंद्र ने फर्जी तरीके से रोहतक के निजी बैंक में सोसायटी के नाम पर खाता खुलवा लिया और सोसायटी के नाम पर 18 लाख 51 हजार 960 रुपए की राशि हड़प ली।
2009 में ऑडिट में मामला पकड़ में आया। उस समय राजबीर ने कहा कि वह पैसे लौटा देगा, लेकिन उसने ऐसा नहीं किया। मार्च माह में उसने महम डीएसपी को शिकायत दी। डीएसपी ने 11 अप्रैल 2013 को सिविल लाइन थाना पुलिस को मामला दर्ज कर जांच का आदेश दिया, लेकिन पुलिस ने कोई केस दर्ज नहीं किया। सरपंच ने दोबारा एसपी विवेक शर्मा को मामले की शिकायत दी। अब एसपी के आदेश पर मामला दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn